paragraph_text: Anarho punk je dio punk supkulture koji se sastoji od sastava, grupa i individualaca koji promiču anarhističke ideje. Makar svi punkeri ne podržavaju ideju anarhizma, on je igrao važnu ulogu u razvoju punka, kao što je i punk utjecao na moderni izraz anarhizma. Termin anarho punk se ponekad koristi isključivo za sastave koji su bili dio prvog anarho-punk pokreta u Ujedinjenom Kraljevstvu kasnih 1970-ih i 1980-ih, kao što su Crass, Conflict, The Ex, Flux of Pink Indians, Subhumans, Poison Girls i Oi Polloi. U širem smislu termin se koristi za sve sastave koji pišu pjesme s anarhističkom tematikom. Ova šira definicija uključuje crust punk sastave kao što je Nausea, D-beat sastave kao što je Discharge, američke hardcore punk sastave kao što je MDC, folk punk sastave kao što je This Bike is a Pipe Bomb i sastave iz ostalih podžanrova.